***Ул.”Независимост” № 20, централа: 058/600 889; факс: 058/600 806;***

**Община Добричка, град Добрич**

 ***e-mail:*** ***obshtina@dobrichka.bg******; web site:*** [***www.dobrichka.bg***](http://www.dobrichka.bg)

**ДО**

**ДОБРИЧКИ ОБЩИНСКИ СЪВЕТ**

**ГР. ДОБРИЧ**

**ДОКЛАДНА ЗАПИСКА**

**ОТ СОНЯ ИВАНОВА ГЕОРГИЕВА**

**Кмет на община Добричка, град Добрич**

**Относно:** Осигуряване на временен безлихвен заем по Проект BG05SFPR002-3.001-0001 „Младежка заетост +“, финансиран от Програма „Развитие на човешките ресурси“ 2021 – 2027, съфинансирана от Европейския съюз чрез Европейския социален фонд +.

 „Младежка заетост +“

**УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,**

 Община Добричка е бенефициент по Проект BG05SFPR002-3.001-0001 „Младежка заетост +“, финансиран от Програма „Развитие на човешките ресурси“ 2021 – 2027, съфинансирана от Европейския съюз чрез Европейския социален фонд +.

 Основната цел на Проекта е да повиши конкурентноспособността на младежите на възраст от 16 до 29 години, включително чрез осигуряване на възможност за стажуване, обучение по време на работа, осигуряване на заетост или включване в обучение за придобиване на „меки“ умения при работодател, което ще улесни прехода от образование към заетост и едновременно с това ще доведе до натрупване на ценен професионален опит у тях, необходим за заемане на свободни работни места, заявени от работодателите.

 На 31.10.2024 г. и на 15.11.2024 година са сключени два договора за осигуряване на заетост по Проект „Младежка заетост +“ между Агенция по заетостта чрез Дирекция

„Бюро по труда“ и Община Добричка. По първия договор № МЗПРЧР-03-13-4392#7/31.10.2024 година на 8 – часов работен ден на длъжност „Работник кухня“ са назначени седем лица в седем населени места в Домашен социален патронаж Одобрените средства по договора са 46 704, 00 лв. (четиридесет и шест хиляди седемстотин и четири ) лв. за седем броя лица.

 По втория договор № МЗПРЧР-03-13-4808#6/ 15.11.2024 г. са назначени на трудов договор три лица на 8 – часов работен ден на длъжност „Работник кухня“ в три населени места в Домашен социален патронаж. Одобрените средства по договора са 20 016, 00 лв. ( двадесет хиляди и шестнадесет ) лв. за три лица. По указание на Управляващия орган, искане за плащане се прави на тримесечие. Съгласно чл. 10, т. 10.2. от Договора, Възложителят се задължава да превежда признатите, по съответния надлежен ред, за допустими разходи по чл. 2, т.2.1 по банков път по обработените искания за плащане и придружаващите ги документи в срок до тридесет работни дни от датата на входирането им в деловодната система на Възложителя, при наличие на разполагаем лимит.

 Към момента по двата договора за назначени общо десет работници до 29 – годишна възраст в десет населени места в Домашен социален патронаж.

 Средствата са необходими за изплащане на трудови възнаграждения за четири месеца, в това число за месец ноември 2024г., които трябва да се изплатят през месец декември 2024 г.

Предвид обстоятелството, че първите плащания за трудови възнаграждения е необходимо да се извършат в рамките на настоящия месец, следва да се допусне предварително изпълнение на Решението на основание чл.60, ал.1 от АПК, което налага разглеждането на докладната записка на извънредно заседание на Добрички общински съвет.

Необходимо е разглеждането на посочения въпрос да се включи на извънредно заседание, съгласно чл.30, ал.3 от ПОДОСНКВОА, тъй като не може да бъде отложен до датата на редовното заседание, поради което, предлагам Добрички Общински съвет да приеме следното,

**ПРОЕКТ!**

**РЕШЕНИЕ:**

 На основание чл. 21, ал.1, т.6 от Закона за местното самоуправление и местната администрация ( ЗМСМА), чл. 104, ал.1, т.5 и ал.4 и чл. 126 от Закона за публични финанси, Добрички общински съвет дава съгласие:

1. Да се предостави Временен безлихвен заем в размер на **45 000, 00 лв. (четиридесет и пет хиляди лева)** от бюджетната сметка в сметката за Европейски средства на Община Добричка за финансиране на разходи по договор № МЗПРЧР-03-13-4392#7/31.10.2024 г. и договор № МЗПРЧР-03-13-4808#6/ 15.11.2024 г., по Проект BG05SFPR002-3.001-0001 „Младежка заетост +“, финансиран от Програма „Развитие на човешките ресурси“ 2021 – 2027, съфинансирана от Европейския съюз чрез Европейския социален фонд +, сключени между Агенция по заетостта чрез Дирекция „Бюро по труда“ Добрич и Община Добричка.
2. Средствата по т. 1 да бъдат възстановени по бюджетната сметка на общината след окончателното верифициране на разходите, но не по-късно от 30.07.2025 г.
3. На основание чл. 60, ал.1 Административнопроцесуален кодекс, Добрички общински съвет допуска предварително изпълнение на решението. При забавяне, произтичащо от невлязло в сила решение на Добрички общински съвет и невъзможността за изплащане на положения труд за съответните месеци на назначените лица по Проект „Младежка заетост +“ в Домашен социален патронаж на територията на Община Добричка, би довело до нарушение на правилата на Кодекса на труда, във връзка с начисляване и изплащане на дължимите трудови възнаграждения на назначените по проекта лица и до нарушаване на процеса в Домашен социален патронаж в населените места на Община Добричка.
4. Възлага на кмета на Община Добричка последващи законови действия.

**ВНАСЯ,**

**СОНЯ ГЕОРГИЕВА**

*Кмет на Община Добричка*